မြန်မာနိုင်ငံ၏ နိုင်ငံကူးလက်မှတ်

**မြန်မာနိုင်ငံ၏ နိုင်ငံကူးလက်မှတ်**သည် မြန်မာနိုင်ငံသားများအတွက် နိုင်ငံတကာ ကူးသန်းသွားလာနိုင်ရန် ရည်ရွယ်၍ နိုင်ငံတော်မှထုတ်ပေးသော နိုင်ငံကူးလက်မှတ်ဖြစ်သည်။ မြန်မာနိုင်ငံတွင် နိုင်ငံကူးလက်မှတ်ကို ပြည်ထဲရေးဝန်ကြီးဌာနမှ ထုတ်ပေးသည်။၂၀၁၃ ခုနှစ်အထိ မြန်မာနိုင်ငံသား ၁ သန်းခန့်ကို နိုင်ငံကူးလက်မှတ်ထုတ်ပေးခဲ့ပြီဖြစ်သည်။

၂၀၂၆ ခုနှစ်၊ မတ်လ (၁၇) ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီ ဥပဒေအမှတ် ၁၉/၂၀၂၆ ဖြင့် မြန်မာနိုင်ငံကူးလက်မှတ်ဆိုင်ရာဥပဒေကို ပြဋ္ဌာန်းသည်။ 

## နိုင်ငံကူးလက်မှတ်ထုတ်ပေးရေးရုံးများ
ယခင်က ရန်ကုန်မြို့နှင့် မန္တလေးမြို့တွင်သာ ထုတ်ပေးခဲ့ရာမှ ၂၀၁၄ ခုနှစ်မှစ၍ ပြည်နယ်နှင့်တိုင်းမြို့တော်များ အပါအဝင် နေပြည်တော်၌ပါ ရုံးခွဲများဖွင့်လှစ်ခဲ့သဖြင့် ယခုအခါတွင် နိုင်ငံကူးလက်မှတ်ထုတ်ပေးရေးရုံးခွဲ (၁၅)ရုံးရှိသည်။

၂၀၂၂ ခုနှစ်တွင် လျှောက်ထားသူများအတွက် ရက်ချိန်းကြိုတင်ရယူနိုင်သော ကြူအာကုဒ်စနစ်ကို စတင်အသုံးပြုခဲ့သည်။

## အမျိုးအစားများ 
လက်ရေးဖြင့်ရေးသားထားသော နိုင်ငံကူးလက်မှတ်ကို စက်ဖြင့်ဖတ်ရှုနိုင်သော နိုင်ငံကူးလက်မှတ်အဖြစ် ၂၀၁၀ ပြည့်နှစ် ဧပြီလတွင် အဆင့်မြှင့်တင်ခဲ့သည်။ အနီရောင်နိုင်ငံကူးလက်မှတ်များ၏ သက်တမ်းမှာ ၅ နှစ်ဖြစ်ပြီး အစိမ်းရောင်၏ သက်တမ်းမှာ သုံးနှစ် ဖြစ်သည်။

၂၀၁၆ ခုနှစ်တွင် မြန်မာနိုင်ငံသားများအတွက် အရောင်များဖြင့် ခွဲခြားထားသော နိုင်ငံကူးလက်မှတ် အမျိုးအစား ကိုးမျိုးကို ပြည်ထဲရေးဝန်ကြီးဌာနက ကြေညာခဲ့သည်။ ယင်းအမျိုးအစား (၉)မျိုးမှာ
# အလည်အပတ် ပတ်စ်ပို့ (Passport for Visit-PV )   
# သင်္ဘောသား ပတ်စ်ပို့ (Passport for Seaman-PS)  
# စီးပွားရေး ပတ်စ်ပို့ (Passport for Business-PB)  
# ပညာရေး ပတ်စ်ပို့ (Passport for Education-PE)  
# အလုပ် ပတ်စ်ပို့ (Passport for Job-PJ)  
# ဘာသာရေး ပတ်စ်ပို့ (Passport for Religious-PR)  
# မှီခို ပတ်စ်ပို့ (Passport for Dependent-PT)  
# သံတမန်ပတ်စ်ပို့ (Passport for Diplomatic-PD)  
# အထူးပတ်စ်ပို့ (Passport for Official ) တို့ဖြစ်သည်။

## အီလက်ထရောနစ်စနစ်သို့ ကူးပြောင်းခြင်း 
၂၀၂၆ ခုနှစ်တွင် ပြဋ္ဌာန်းခဲ့သော မြန်မာနိုင်ငံကူးလက်မှတ်ဆိုင်ရာဥပဒေပါ ပုဒ်မ ၂၀၊ ပုဒ်မခွဲ (က) အရ မြန်မာနိုင်ငံကူးလက်မှတ်ကိုင်ဆောင်သူသည် အီလက်ထရောနစ် နိုင်ငံကူးလက်မှတ်စနစ် ကျင့်သုံးသည့်အခါ သတ်မှတ်ချက်များနှင့်အညီ သက်ဆိုင်ရာသို့ အီလက်ထရောနစ် နိုင်ငံကူးလက်မှတ်အသစ် လျှောက်ထားရမည် ဖြစ်သည်။ ပုဒ်မခွဲ (ခ) အရ အဆိုပါလျှောက်ထားရာတွင် မြန်မာနိုင်ငံကူးလက်မှတ်စာအုပ် မူရင်းနှင့် မိတ္တူကို ပူးတွဲတင်ပြရမည်ဖြစ်ပြီး ပုဒ်မခွဲ (ဂ) အရ မူလမြန်မာနိုင်ငံကူးလက်မှတ်ကို သက်တမ်းကုန်ဆုံးသည်အထိ ဆက်လက်အသုံးပြုနိုင်သည်။

ထို့ပြင် ပုဒ်မ ၂၁၊ ပုဒ်မခွဲ (က) အရ မြန်မာနိုင်ငံကူးလက်မှတ်ထုတ်ပေးရေးအဖွဲ့သည် ပုဒ်မ ၂၀ အရ လျှောက်ထားချက်ကို လက်ခံရရှိပါက သတ်မှတ်ချက်များနှင့် ညီညွတ်ခြင်း ရှိ၊ မရှိ စိစစ်ပြီး အီလက်ထရောနစ် နိုင်ငံကူးလက်မှတ် ထုတ်ပေးရန် သို့မဟုတ် ငြင်းပယ်ရန် သက်ဆိုင်ရာသို့ အကြောင်းကြားနိုင်သည်။ ပုဒ်မခွဲ (ခ) အရ မြန်မာနိုင်ငံကူးလက်မှတ်ကိုင်ဆောင်သူသည် အီလက်ထရောနစ် နိုင်ငံကူးလက်မှတ် ရရှိပါက မူလမြန်မာနိုင်ငံကူးလက်မှတ်ကို သက်ဆိုင်ရာသို့ ပြန်လည်အပ်နှံရမည်ဟု ပြဋ္ဌာန်းထားသည်။

## နိုင်ငံကူးလက်မှတ်တွင် ပါရှိသော အချက်အလက်များ
### သက်သေခံအချက်အလက်များ
မြန်မာနိုင်ငံကူးလက်မှတ်တွင် အောက်ပါအချက်အလက်များ ပါရှိသည်။
* နိုင်ငံကူးလက်မှတ် ကိုင်ဆောင်သူ၏ ဓာတ်ပုံ
* အမျိုးသား
* နိုင်ငံကုဒ်
* နိုင်ငံကူးလက်မှတ် အမှတ်စဉ်
* အမည်
* နိုင်ငံသား
* မွေးသက္ကရာဇ်
* လိင်
* မွေးဖွားရာနေရာ
* ထုတ်ပေးသည့် ရက်စွဲ
* ကုန်ဆုံး ရက်စွဲ
* ထုတ်ပေးသည့် နေရာ
* ကိုင်ဆောင်သူ၏ လက်မှတ်

### ဘာသာစကား
သက်သေခံအချက်အလက်များကို အင်္ဂလိပ်ဘာသာဖြင့် ရိုက်နှိပ်ထားပြီး နိုင်ငံကူးလက်မှတ်စာအုပ်ကို အင်္ဂလိပ်၊ မြန်မာနှစ်ဘာသာဖြင့် ရိုက်နှိပ်ထားသည်။

## ပြည်ဝင်ခွင့် လိုအပ်ချက်များ
 အရ မြန်မာနိုင်ငံကူးလက်မှတ်သည် အဆင့် ၉၅ ဖြစ်သည်။]]

၂၀၁၈ ခုနှစ် ဇန်နဝါရီလမှစ၍ ပုံမှန်နိုင်ငံကူးလက်မှတ်ကိုင်ဆောင်ထားသော မြန်မာနိုင်ငံသားများသည် ဘရူနိုင်း၊ ကမ္ဘောဒီးယား၊ အင်ဒိုနီးရှား၊ လာအို၊ ဖိလစ်ပိုင်၊ စင်ကာပူ၊ ထိုင်းနှင့် ဗီယက်နမ်နိုင်ငံများသို့ **ပြည်ဝင်ခွင့် မလိုအပ်**ဘဲ သွားရောက်နိုင်သည်။ ရက် ၃၀ နေထိုင်ခွင့်ပေးသော ဖိလစ်ပိုင်နှင့် စင်္ကာပူမှလွဲ၍ ကျန်နိုင်ငံများတွင် ၁၄ ရက် ဝင်ရောက်နေထိုင်ခွင့်သည်။

မော်လ်ဒိုက်နှင့် မကာအိုတို့တွင် မြန်မာနိုင်ငံသားများအတွက် ဆိုက်ရောက်ဗီဇာရရှိနိုင်ပြီး အိန္ဒိယနိုင်ငံသို့ အီလက်ထရွန်းနစ်ဗီဇာဖြင့် ဝင်ရောက်နိုင်မည်ဖြစ်သည်။
## ယခင်နိုင်ငံကူးလက်မှတ်များ 

File:BIpassport.jpg|မြန်မာနိုင်ငံသည် အိန္ဒိယ၏တစ်စိတ်တစ်ပိုင်းအဖြစ် ရှိစဉ်ကာလက ထုတ်လုပ်ပေးသော နိုင်ငံကူးလက်မှတ်
File:Myanmar Passport Cover (1988-2010).svg|ပြည်ထောင်စုမြန်မာနိုင်ငံ နိုင်ငံကူးလက်မှတ် (၁၉၈၈-၂၀၁၀)

## ကိုးကား
ကဏ္ဍ:မြန်မာနိုင်ငံ၏ အုပ်ချုပ်ရေး
ကဏ္ဍ:နိုင်ငံအလိုက် နိုင်ငံကူးလက်မှတ်များ